**Prezident SRK na inaugurácii prezidenta Slovenskej republiky**

Prezident Slovenskej rektorskej konferencie, rektor Technickej univerzity vo Zvolene, Rudolf Kropil spoločne s rektormi verejných a štátnych vysokých škôl sa na pozvanie predsedu Národnej rady SR v nedeľu 15. júna 2014 zúčastnili slávnostnej schôdze Národnej rady SR v Koncertnej sieni Slovenskej filharmónie pri príležitosti zloženia sľubu prezidenta Slovenskej republiky, slávnostného Te Deum v Katedrále sv. Martina a slávnostnej recepcie v priestoroch Bratislavského hradu pri príležitosti inaugurácie prezidenta SR.

Rudolf Kropil z pozície predstaviteľa slovenskej akademickej komunity zablahoželal Andrejovi Kiskovi pri príležitosti ujatia sa funkcie prezidenta Slovenskej republiky a vyjadril presvedčenie, že spolupráca medzi prezidentom SR a slovenskými vysokými školami sa bude rozvíjať v prospech rozvoja vysokoškolského vzdelávania a tvorivého vedeckého bádania.